Na temelju članka 117. stavka 5. Zakona o poljoprivredi („Narodne novine“ broj 118/18), ministrica poljoprivrede donosi

PRAVILNIK

O IZMJENAMA I DOPUNI PRAVILNIKA O EVIDENCIJI UPORABE POLJOPRIVREDNOG ZEMLJIŠTA

# Članak 1.

U Pravilniku o evidenciji uporabe poljoprivrednog zemljišta („Narodne novine“, br. 54/19), u članku 2. točki 12. riječi: „Hrvatska poljoprivredna agencija (u daljnjem tekstu: HPA).“ zamjenjuju se riječima: “Ministarstvo poljoprivrede.“

# Članak 2.

U članku 8. stavak 3. mijenja se i glasi:

„(3) Poljoprivrednik koji ima upisano zemljište u ARKOD bez dokaza o vlasništvu ili posjedu dužan je dostaviti dokaze iz stavka 2. ovoga članka do 31. prosinca 2020. godine, u protivnom će parcele biti brisane iz ARKOD sustava.“

# Članak 3.

U članku 9. stavak 9. riječi: „članka 10. stavka 3.“ zamjenjuju se riječima: „članka 8. stavka 2“.

# Članak 4.

U prilogu I, u Šifrarniku s vrstama uporabe poljoprivrednog zemljišta na kraju tablice, iza retka sa šifrom 910, dodaje se novi redak koji glasi:

|  |  |  |
| --- | --- | --- |
| ŠIFRA | VRSTA UPORABE ZEMLJIŠTA | OPIS I KARAKTERISTIKE |
| 451 | Matičnjak loznih podloga i plemki | Poljoprivredno zemljište zasađeno matičnim nasadima vinove loze za proizvodnju reznica podloga ili reznica plemki za cijepljenje. |

Članak 5.

Ovaj Pravilnik stupa na snagu osmoga dana od dana objave u „Narodnim novinama“.

Klasa:

Urbroj:

Zagreb,

 **MINISTRICA POLJOPRIVREDE**

**mr.sc. Marija Vučković**